Ebösszeírás Felsőmarácon!

Tájékoztatjuk a Tisztelt Felsőmaráci Ebtartókat, hogy az állatok védelméről és kíméletéről szóló 1998. évi XXVIII. törvény (Ávtv.) 42/B. § (3) bekezdése alapján az önkormányzatok ebrendészeti feladataik elvégzése körében, valamint a veszettség elleni oltás járványvédelmi vonatkozásaira tekintettel háromévente legalább egy alkalommal ebösszeírást kötelesek végezni. Mindezekre tekintettel 

2026. november 16. és 2026. december 18.
között az ebek összeírására kerül sor.


Az eb tartója/tulajdonosa köteles a megjelölt időtartamban az Ávtv. által meghatározott adatokat az önkormányzat rendelkezésére bocsátani. Az ebösszeírás önbevallásos módszerrel történik.
Minden ebről külön-külön adatlapot kell kitölteni függetlenül attól, hogy az eb tulajdonosa vagy tartója ugyanaz a személy.
Tájékoztatom Önöket, hogy (az Ávtv. 42/B. § 2) bekezdése alapján az ebösszeírás során a települési önkormányzat jogosult kezelni a 42/A. § (4) bekezdés szerinti adatokat.
 Az eljárás jogi alapja:
· 1998. évi XXVIII. törvény az állatok védelméről és kíméletéről,
· 41/2010. (II. 26.) Kormányrendelet a kedvtelésből tartott állatok tartásáról és forgalmazásáról,
· 383/2016. (XII. 2.) Kormányrendelet az állatvédelmi hatóság kijelöléséről,
· 244/1998. (XII. 31.) Kormányrendelet az állatvédelmi bírságról.
Az ebösszeíró adatlap/elhullt eb bejelentő adatlap visszajuttatásának módjai:
· a kitöltött összeíró adatlap az Ivánci Közös Önkormányzati Hivatalba történő leadása,
· a kitöltött összeíró adatlap postai úton (9931 Ivánc, Kossuth L. u. 119.) történő megküldése,
·  elektronikus úton, az igazgatas@ivanc.hu címre történő megküldése.
Az EBÖSSZEÍRÓ ADATLAP  a település honlapjáról letölthető illetőleg a falugondnoktól valamint, az Ivánci Közös Önkormányzati Hivatalban átvehető. 
Az ebösszeírással kapcsolatosan további tájékoztatás az alábbi telefonszámon kérhető
+36 94 542-027
Köszönjük, hogy eleget tesz adatszolgáltatási kötelezettségének!


       dr. Soós Ágnes sk.
                 jegyző

